projecte-aina/catalan_government_crawling huggingface dataset:
La cinquena edició del cicle Per amor a les Arts que organitzen la Filmoteca de Catalunya i el MNAC amb la col·laboració d'altres grans equipaments culturals del país inclourà en el seu programa tres títols de pel·lícules d'interès relacionat amb les biblioteques i la lectura.
En aquesta nova edició, que preveu la celebració d'un total de 33 sessions, el Servei de Biblioteques del Departament de Cultura ha proposat la inclusió dels següents títols:
Totes les sessions del cicle Per amor a les Arts es fan a la seu de la Filmoteca (sala Chomón) els dimarts a les 16.30 h, amb presentacions a càrrec d'artistes i experts i expertes en les disciplines corresponents.
Les dates de programació de les pel·lícules seleccionades en relació a les biblioteques i les lectures són les següents:
Després de l'èxit de la primera edició dels clubs de lectura virtuals, comença una nova edició amb places disponibles perquè puguis gaudir dels clubs de lectura des de casa.
El Servei de Biblioteques de Catalunya del Departament de Cultura de la Generalitat de Catalunya ha creat una sèrie de comunitats lectores virtuals.
Podràs interactuar amb el conductor i amb la resta de lectors a través de Tellfy, una app de comunicació instantània que garanteix la privacitat de les teves dades personals.
Cada club tindrà una durada d'un mes i començaran a principis de juny.
Escull el club de lectura que més t'agradi, descarrega't l'aplicació Tellfy al mòbil i comença a participar!
La publicació Ítem: revista de biblioteconomia i documentació editada pel Col·legi Oficial de Bibliotecaris-Documentalistes de Catalunya, recull en el seu darrer número l'article «L'accessibilitat a les biblioteques públiques: diversitat i inclusió social», un treball redactat per Assumpta Carbonell, i Eva Matamoros coordinadores del projecte Biblioteques Inclusives, del Servei de Biblioteques del Departament de Cultura de la Generalitat de Catalunya, i Susana Peix, bibliotecària de la Xarxa de Biblioteques Municipals de Vilanova i la Geltrú i especialista en accessibilitat.
L'article fa un recorregut pels diferents aspectes a tenir en compte per fer possible que tant les biblioteques existents com les de nova creació siguin accessibles.
Les autores posen l'accent en l'accés a la biblioteca, l'adequació dels equipaments, l'atenció i els serveis a l'usuari, la gestió de la col·lecció, les activitats i la difusió i la comunicació.
El número 67 de la revista, sota el títol monogràfic «Biblioteques, diversitat i inclusió social», recull opinions, propostes i anàlisis d'experts que aborden temes com la cohesió social, la lectura fàcil, els serveis especials, l'equitat cultural o l'accessibilitat.
El projecte de Biblioteques Inclusives va néixer l'any 2016 fruit de la col·laboració de professionals, institucions i entitats representants de col·lectius de persones amb discapacitat, amb l'objectiu d'elaborar unes recomanacions pràctiques sobre accessibilitat a les biblioteques públiques.
Entre d'altres accions, enguany es preveu que se celebri la 3a Jornada de Biblioteques inclusives.
Inscripcions fins al 29 de març
Les biblioteques interessades a difondre l'òpera entre el seu públic adult i infantil estan convidades a la presentació de la temporada 2020/21 de LiceuBIB.
Aquesta serà la cinquena temporada d'un projecte d'èxit en què participen més de 40 biblioteques públiques des d'arreu de Catalunya.
1 d'abril, de 16:30h a 20:30h, al Gran Teatre del Liceu de Barcelona
(*) Cada biblioteca disposarà d'una invitació de platea per veure la funció de El monstre al laberint, òpera de Jonathan Dove i escenografia de Paco Azorín, que formarà part dels espectacles del Petit Liceu BIB de la temporada 2020/21.
Ajornament de la celebració de la jornada Biblioteques que (!)nnoven prevista per a demà dimecres 11 de març
D'acord amb les Recomanacions per a empreses i persones treballadores sobre el coronavirus elaborades pel Consell de Relacions Laborals de Catalunya i per tal d'evitar desplaçaments i viatges que no són estrictament necessaris s'ajorna la celebració de la jornada Biblioteques que (!)nnoven que estava prevista per a demà dimecres 11 de març.
Informarem pels canals de comunicació habituals de la nova data de convocatòria.
Direcció General de Creació, Acció Territorial i Biblioteques
D'acord amb Resolució SLT/720/2020, de 13 de març, per la qual s'adopten noves mesures addicionals per a la prevenció i el control de la infecció pel SARS-CoV-2 el Departament de Salut ha resolt el tancament dels centres i serveis al públic del Sistema Bibliotecari de Catalunya.
Aquesta mesura afecta a totes les biblioteques d'accés públic: biblioteques públiques del Sistema de Lectura Pública de Catalunya, biblioteques universitàries, biblioteques especialitzades i la Biblioteca de Catalunya.
També inclou qualsevol altre servei de biblioteca no integrat al Sistema Bibliotecari de Catalunya com punts o sales de lectura.
El tancament preventiu entra en vigor des d'avui mateix dia 13 de març de 2020.
Pel que respecta a les biblioteques integrades al Sistema de Lectura Pública de Catalunya i d'acord amb les competències del Departament de Cultura regulades a la Llei 4/1993, de 18 de març, del sistema bibliotecari de Catalunya de reglamentació dels diferents aspectes de la lectura pública es demana a les biblioteques públiques l'adopció de les següent mesures:
En paral·lel, el Departament de Cultura, a través de la Direcció General de Creació, Acció Territorial i Biblioteques ja està treballant en un seguit de mesures que permetin continuar impulsant la lectura pública en el context actual aprofitant l'entorn digital.
Així per exemple es recomana a la ciutadania l'ús de la biblioteca digital eBiblioCat http://ebiblio.cat des d'on es poden descarregar llibres electrònics, audiollibres, visionar pel·lícules, documentals o consultar obres de referència generals com l'E nciclopèdia Britànica o especialitzades com Mimedica.
Per a qualsevol dubte la ciutadania es pot dirigir de manera telemàtica (correu electrònic, xarxes socials o telèfon) a la seva biblioteca habitual i també a la bústia [EMAIL]
El Servei de Biblioteques de Catalunya del Departament de Cultura de la Generalitat de Catalunya ha creat una sèrie de comunitats lectores virtuals perquè puguis gaudir dels clubs de lectura des de casa.
Podràs interactuar amb el conductor i amb la resta de lectors a través de Tellfy, una app de comunicació instantània que garanteix la privacitat de les teves dades personals.
Cada club tindrà una durada d'un mes.
Escull el club de lectura que més t'agradi, descarrega't l'aplicació Tellfy al mòbil i comença a participar!
Tens més de vint clubs de lectura per triar, consulta tota la informació!
Exposició itinerant per les biblioteques públiques de Catalunya que té per tema la biografia i obra de Mercè Rodoreda.
Uns plafons, una selecció de llibres, i un audiovisual són els suports a través dels quals s'ofereix una cronologia de l'autora i una introducció a la seva obra, amb especial èmfasi a La plaça del Diamant.
L'exposició ha estat organitzada i produïda pel Teatre Nacional de Catalunya i per la Institució de les Lletres Catalanes, i comissariada per Jordi Castellanos i Maria Campillo.
La Subdirecció General de Biblioteques la portarà a 22 biblioteques públiques de tot el territori català, a través d'un circuit que s'iniciarà el 12 de febrer i finalitzarà el 31 de desembre de 2008.
Es pretén que el muntatge sigui un complement a les activitats que organitzen, de manera periòdica, les biblioteques amb l'objectiu de despertar l'interès dels usuaris per tota mena de temes de l'àmbit de la cultura i el coneixement.
Una mostra sobre el món brossià recorrerà 13 biblioteques públiques de tot el territori català de juny a desembre de 2008.
L'exposició es divideix en dues parts.
A la primera hi podrem trobar un seguit de frases de diversos crítics i del mateix Joan Brossa que miren de fer un retrat escrit de l'autor i del seu imaginari.
A la segona part, en canvi, Joan Brossa s'explica a través del seu art: hi trobarem reproduccions de poemes escrits, poesia visual i poemes objecte, tots relacionats amb diversos temes que l'espectador trobarà, també, a El dia del profeta.
El muntatge ha estat produït pel Teatre Nacional de Catalunya i la Institució de les Lletres Catalanes en el marc de les activitats relacionades amb el muntatge al TNC d'El dia del profeta i del desè aniversari de la mort de Joan Brossa.
L'exposició ha estat comissariada per Jordi Castellanos i Núria Santamaria i ha comptat amb la col·laboració estreta de la Fundació Joan Brossa.
La itinerància per les biblioteques és a càrrec de la Subdirecció General de Biblioteques.
Del 6 al 15 de març a Sant Cugat del Vallès
El Monestir de Sant Cugat del Vallès és el marc en què se celebra la 27a edició de la Setmana del LLibre en Català: 1.200 m2 dividits en tres envelats temàtics (narrativa, no ficció i infantil i juvenil) per oferir als visitants una àmplia oferta de llibres en català (més de 20.000 títols) i activitats culturals per a tots els púbics (taules rodones, combats retòrics, exposicions, concerts, signatures de llibres, etc.).
Les biblioteques públiques participen a la Setmana ajudant els visitants en la tria de llibres a través d'una mostra de més de 150 exemples diferents de guies de lectura, butlletins i altres instruments que les biblioteques d'arreu de Catalunya elaboren habitualment per orientar els lectors.
Aquestes propostes de lectura abasten un ampli ventall d'autors, gèneres i temàtiques agrupats en títols de recopilacions com ara Desmuntant Jaume I, 800 anys d'un mite, La volta al món en 80 novel·les: si no viatges és perquè no vols, 20 literatures: guia de la diversitat literària a les Biblioteques de Barcelona, El món dels llibres i la lectura, Jazz de la A a la ZZ, Biblioteques a la carta: un menú de llibres, discs i pel·lícules, Joves, societat limitada!, A dins i a fora: el dia a dia dels més petits, Els nens i l'art...
Aquesta és una mostra l'assessorament que ofereixen els 1.400 professionals de les 334 biblioteques públiques de Catalunya per orientar els lectors/compradors entre l'àmplia oferta de mercat editorial.
A més de les biblioteques, també hi ha altres accions d'orientació i suggeriment de lectura/compra de llibres per part de "Què llegeixes?" (el fòrum de fòrums de lectors i llibres en català, que ha instal·lat varis PC amb accés al web i que celebrarà una trobada presencial de "quellegistes") i de "Tasta'm" (edició d'opuscles de primers capítols de llibres que s'estan distribuint principalment a través dels mitjans de transport).
Les guies de lectura de les biblioteques, "Què llegeixes?" i "Tasta'm" són tres projectes a través dels quals el Pla de foment de la lectura impulsat pel Departament de Cultura i Mitjans de Comunicació participa a la Setmana de Llibre en Català amb el tema de l'orientació per a la lectura.
La 27a Setmana del Llibre en Català està organitzada per la Cambra del Llibre de Catalunya i compta amb el patrocini de l'Institut Català de les Indústries Culturals de la Generalitat de Catalunya, l'Ajuntament de Sant Cugat del Vallès, Renfe i Cedro.
Col·laboren en l'esdeveniment Banc Sabadell Atlàntic, Catalana Occident, Catalunya Ràdio, Club TR3SC, cugat.cat, Ferrocarrils de la Generalitat de Catalunya, Fundació Enciclopèdia Catalana, Defontsoft, Pla de foment de la lectura, les biblioteques públiques de Catalunya, "Què llegeixes?", Posiflex, Televisió de Catalunya i TV3.cat.
Les 86 biblioteques públiques de l'Alt Pirineu-Aran, Camp de Tarragona i Terres de l'Ebre estan duent a terme els treballs necessaris per adaptar els seus espais i serveis als requeriments recollits a l'ordre ministerial de 9 de maig que autoritzava la reobertura parcial dels serveis de les biblioteques a partir del dia 11 a les regions sanitàries incloses a la fase 1.
Per tal de facilitar a les biblioteques públiques l'adopció de les mesures necessàries, la Direcció General de Creació, Acció Territorial i Biblioteques del Departament de Cultura ha elaborat un seguit de recomanacions tècniques elaborades des del Servei de Biblioteques i en col·laboració amb la Gerència de Serveis de Biblioteques de la Diputació de Barcelona, el Servei de Biblioteques de la Diputació de Girona i Biblioteques de Barcelona.
Quins serveis poden dur a terme les biblioteques incloses a la fase 1?
Les biblioteques públiques de Catalunya estan duent a terme els treballs necessaris per adaptar els seus espais i serveis als requeriments recollits a l'ordre ministerial de 9 de maig.
Des de l'11 de maig les biblioteques dels municipis de les regions sanitàries d'Alt Pirineu-Aran, Camp de Tarragona i Terres de l'Ebre podien començar a oferir serveis de préstec de documents.
A partir del dia 18 de maig, la resta de biblioteques catalanes podran oferir també aquests serveis amb independència de si els seus municipis es troben en fase 0 o fase 1.
Per tal de facilitar a les biblioteques públiques l'adopció de les mesures de seguretat necessàries, la Direcció General de Creació, Acció Territorial i Biblioteques del Departament de Cultura ha elaborat un seguit de recomanacions tècniques proposades des del Servei de Biblioteques i en col·laboració amb la Gerència de Serveis de Biblioteques de la Diputació de Barcelona, el Servei de Biblioteques de la Diputació de Girona i Biblioteques de Barcelona.
Quins serveis poden dur a terme les biblioteques catalanes durant les fases 0 i la fase 1?
Quines biblioteques poden obrir?
A partir del 18 de maig podran obrir totes les biblioteques catalanes amb independència de si els seus municipis es trobin en fase 0 o fase 1.
Tanmateix, aquesta obertura serà progressiva en funció de la capacitat dels titulars i gestors de les biblioteques d'assegurar les condicions de seguretat necessàries per als usuaris i el personal.
Així, data d'obertura serà decidida per cada titular o gestor.
Es recomana als usuaris del Sistema de Lectura Pública de Catalunya que es posin en contacte amb la seva biblioteca per conèixer la previsió d'obertura.
La prioritat de les administracions és que l'obertura de les biblioteques es faci garantint la seguretat de la ciutadania i dels treballadors en la prestació del servei bibliotecari.
A mesura que avancen els plans de desconfinament locals, les biblioteques públiques van reobrint progressivament els seus serveis presencials als usuaris.
Dels 423 equipaments bibliotecaris integrats al Sistema de Lectura Pública de Catalunya, un total de 107 biblioteques ja han començat a fer el servei de préstec amb cita prèvia.
De les biblioteques que han reobert parcialment els seus serveis, 44 van fer-ho abans del dilluns 25 de maig i 63 han reobert a partir del dia 5 de maig.
Entre el proper 1 i 2 de juny hi ha prevista la obertura de 40 centres més.
Des de l'11 al 25 de maig s'han realitzat un total de 5.500 préstec de documents físics, paral·lelament, els usuaris han prestat 51.000 documents electrònics a través de la biblioteca digital eBiblioCat.
Les condicions i calendaris previstos del Ministeri de Sanitat obliguen les biblioteques públiques a adoptar un seguit de mesures especials per garantir la seguretat d'usuaris i personal com la de prestar els serveis autoritzats mitjançant equips diferenciats i treballs per torns, de manera que les biblioteques han hagut de readaptar els seus horaris d'obertura a aquestes noves condicions.
Els usuaris poden conèixer la previsió de reobertura i els horaris de les biblioteques a través dels webs de cada biblioteca, de les xarxes territorials i a través del Directori de Biblioteques de Catalunya.
Equipaments bibliotecaris gestionats pel Departament de Cultura de la Generalitat
A partir del dilluns 25 de maig la Biblioteca Pública de Tarragona ja ha començat a rebre els primers usuaris que prèviament havien fet les seves peticions de documents en préstec.
El primer dia s'han processat un total de 100 peticions.
Paral·lelament, la Biblioteca Pública de Lleida i la Biblioteca Pública de Girona Carles Rahola reobriran part dels seus serveis, respectivament, a partir del dies 1 de juny i 2 de juny (l'u és festiu a Girona) tot i que a partir del dia 27 de maig ja serà possible reservar documents a través del telèfon i formulari web.
Aquestes dues biblioteques són les dues biblioteques més gran del Sistema de Lectura Pública de Catalunya i rebien diàriament, abans de l'inici de pandèmia, 1.300 visites en el cas de la Biblioteca Publica de Girona i 900 visites a la Biblioteca Pública de Lleida.
El Servei de Biblioteques del Departament de Cultura té també previs iniciar el servei de bibliobús a partir del dia 15 de juny.
El personal de la Central de Préstec i Servei Especials (CEPSE) és reincorporarà presencialment a l'equipament a partir del dia 2 de juny.
El Servei Nacional de Préstec Interbibliotecari es reprendrà en el moment en què totes les biblioteques públiques es trobin dins de la mateixa fase de desconfinament i les biblioteques públiques en el seu conjunt es trobin en situació de gestionar les peticions que els facin els seus usuaris.
Aquest protocol es fa arribar al PROCICAT per a la seva aprovació.
El Servei de Biblioteques edita, des de finals de gener, tres tipologies de càpsules radiofòniques, d'una durada de 3 minuts i en format podcast.
Biblioteves: pensades en format anunci (30x30 préstec; 370 biblioteques; qui compra a les biblioteques?...), parlen de temes d'interès per a tots els usuaris de les 370 biblioteques.
Nuvolacions: parlen de temes literaris del nostre país i que enllacen a notícies elaborades per diaris digitals i que tenen relació amb les biblioteques (reedició de Bertrana; ruta Vinyoli...)
Pantalles de paper: parlen de literatura i cinema i que fan propostes per combinar lectura amb pel·lícules.
Es compta amb la col·laboració de la Filmoteca.
Es preveu editar 36 càpsules (12 de cada tipologia) i per a això es compta amb diferents col·laboradors: en Guillem Arnal, tècnic de ràdio; col·laboradors de diferents biblioteques per a les 'Biblioteves'; l'historiador Xavier Carmaniu i el periodista Bernat Puigtobella per a les 'Nuvolacions'; el periodista Àlex Gutiérrez i el responsable de la unitat de Documentació de la Filmoteca, Ciro Llueca, per a les 'Pantalles de paper'.
La difusió d'aquestes càpsules es fa a les xarxes 2.0, revista Núvol, ràdios locals, webs de biblioteques, blocs i fòrums literaris.
Aquestes càpsules s'emeten de tres en tres (una de cada tipologia) amb una periodicitat setmanal.
El Departament de Cultura, a través del Servei de Biblioteques, convoca les biblioteques públiques de Catalunya per celebrar la II Revetlla de Sant Jordi, la festa i celebració de les biblioteques públiques, encara més participativa, més festiva i amb activitats culturals de qualitat per a tothom.
La tarda nit d'aquest 22 d'abril, les biblioteques es tornaran a omplir de propostes culturals per a tothom i faran una vesprada festiva a l'entorn del llibre, la lectura i les biblioteques.
Les més de 370 biblioteques existents a Catalunya estan cridades a estendre aquesta celebració arreu del territori, que vol esdevenir una convocatòria cultural singular, diferenciada de les ofertes que habitualment ofereixen els equipament bibliotecaris.
La Revetlla de Sant Jordi ocupa així un espai propi en el marc dels actes de Sant Jordi i vol esdevenir la festa de celebració de les biblioteques públiques de Catalunya.
Una imatge gràfica comuna el hashtag connectaran les revetlles que es facin arreu del territori.
Enguany, el Servei de Biblioteques també impulsa Gust de Revetlla, un concurs gastroliterari en què els participants han de presentar vídeos breus amb idees de receptes culinàries basades en llibres.
Hi poden participar persones de totes les edats, sempre que tinguin carnet d'alguna biblioteca pública de Catalunya.
Els vídeos es poden presentar fins al 7 d'abril i els guanyadors es faran públics el vespre de la Revetlla de Sant Jordi en una de les biblioteques participants en la revetlla.
El 2013 va tenir lloc la primera Revetlla de Sant Jordi, en què hi van participar 121 biblioteques que van organitzar més de 150 activitats, des de les més clàssiques, com ara, presentacions de llibres, lectures en veu alta, hores del conte o mostres de llibres, fins a propostes més innovadores, com intervencions de dansa entre els espais i prestatges de la biblioteca per interpretar textos de Salvador Espriu.
Força biblioteques van allargar el seu horari habitual i van desenvolupar activitats fins a les 10 de la nit o més.
En el vídeo recopilatori hi podeu veure una resum de la primera edició de la Revetlla de Sant Jordi.
Dissabte 15 de març, els clubs de lectura "Llegir el teatre" tindran una intensa jornada dedicada al teatre al Teatre Nacional de Catalunya (TNC).
Al matí, els conductors dels clubs assistiran a una sessió de formació sobre dos dels textos que es treballen als clubs: El cantador, de Serafí Pitarra, i El joc de l'amor i de l'atzar, de Pierre de Marivaux.
En aquesta sessió, els assistents podran conversar amb l'equip tècnic del TNC i també amb l'equip artístic que està posant en escena aquestes dues obres.
Aquestes sessions de formació es realitzen periòdicament i tenen per objectiu dotar d'informació i eines les persones que posteriorment dirigiran les trobades de grups de lectors a cada biblioteca.
Després de la sessió de formació i un descans, a les 7 de tarda tindrà lloc una trobada dels clubs "Llegir el teatre", a la qual estan convocats els 13 clubs participants.
A la trobada, els conductors i lectors compartiran berenar i conversa amb Josep M. Benet i Jornet, padrí del projecte "Llegir el teatre"; Xavier Albertí, director del TNC, i Carme Fenoll, cap del Servei de Biblioteques del Departament de Cultura.
La jornada finalitzarà al vespre, amb l'assistència a un dels espectacles en cartell al TNC i que formen part de les obres a treballar dins "Llegir el teatre": Doña Rosita la soltera de Federico García Lorca, i Ocells i llops de Josep M. de Sagarra.
"Llegir el teatre" va néixer de la col·laboració entre el TNC i el Servei de Biblioteques amb la voluntat de crear, o incentivar els clubs de lectura de les biblioteques públiques a l'entorn de textos teatrals, per tal de millorar la formació dels espectadors, refinar-ne la qualitat de recepció i implicar la ciutadania respecte al fet teatral i la cultura en general.
La primera edició de "Llegir el teatre" va començar el novembre de 2013 i finalitzarà l'abril de 2014.
Hi participen 16 biblioteques públiques d'arreu de Catalunya dels municipis de Barcelona, Cervera, Figueres, Girona, Granollers, l'Hospitalet de Llobregat, Manresa, Reus, Sant Cugat del Vallès, la Seu d'Urgell, Tortosa, Vic, Manlleu, Torelló, Roda de Ter i Vilanova i la Geltrú.
Les obres que es treballen als clubs inclouen les de la temporada actual del TNC i també les de les programacions dels teatres locals.
Per al desenvolupament dels clubs, d'una banda, el TNC dóna formació i materials sobre els textos a tractar i facilita l'assistència dels conductors i lectors als espectacles de la seva temporada; de l'altra banda, el Servei de Biblioteques subministra els exemplars dels textos a llegir.
Per últim, cada biblioteca és l'encarregada de gestionar el funcionament del seu club de lectura.
"Llegir el teatre" està tenint molt bona acollida de part de les biblioteques i els lectors i s'està valorant la seva continuïtat per a la temporada 2014/15.
El dia 28 de març, de 10.00 a 15.00 h tindrà lloc una nova sessió del projecte a la Biblioteca Vapor Vell de Barcelona, amb la participació de sis segells discogràfics que ens presentaran els seus projectes.
L'objectiu del projecte, en el qual participen 10 biblioteques de tot el territori, és donar a conèixer el panorama discogràfic català de música als professionals que treballen a les biblioteques i als professionals del món musical.
Es realitzen sessions de presentació de segells discogràfics (d'un mínim de 5 i un màxim de 10 segells) i concerts acústics oberts a tots els públics (d'un màxim de 3 grups).
La iniciativa compta amb la col·laboració de l'Associació de Productors, Editors Fonogràfics i Videogràfics Catalans APECAT, la Sociedad General de Autores y Editores ( SGAE ) i el col·lectiu Musictecaris.
El dia 28 en la Biblioteca Vapor Vell de Barcelona actuaran els següents grups:
I presentaran els seus projectes els segells: